wannaphong/clean_thaiwikipedia huggingface dataset:
# ไทม์ไครซิส 4
ไทม์ไครซิส 4  เป็นเกมจำลองรูปแบบการยิงปืน ภาคสี่ของซีรีส์ไทม์ไครซิส ซึ่งผลิตโดยบริษัทนัมโค จากประเทศญี่ปุ่น สามารถเล่นได้สองคนพร้อมกันและมีระบบเลือกได้หลายมุมมอง อาวุธหลักที่ใช้ในเกมได้แก่ ปืนพก (pistol), ปืนลูกซอง (shotgun), ปืนกล (machine gun) และเครื่องยิงลูกระเบิด (grenade launcher)Davis, Ryan.  "Time Crisis 4 for PlayStation 3 Review - PlayStation 3 Time Crisis 4 Review". November 21, 2007. GameSpot.

 เรื่องย่อ 
left|thumb|ไทม์ไครซิส 4 ในระบบเกมอาร์เคด

เหตุการณ์ทั้งหมดได้เริ่มขึ้นที่แคลิฟอร์เนีย เมื่อเจ้าหน้าที่ข่าวกรองทั้งจากกองทัพสหรัฐอเมริการวมถึงทีม V.S.S.E. ได้รับทราบถึงอาวุธลับสุดยอดที่ถูกผู้ก่อการร้ายทำการลักลอบขนส่ง

วิลเลี่ยม รัชจึงรับหน้าที่ลอบเข้าไปรวบรวมข้อมูลเพิ่มเติมให้ และได้พบกับอาวุธชีวภาพที่มีลักษณะเหมือนกับแมลง (ซึ่งมีโค้ดเนมว่า เทอเรอร์ไบต์) ภายหลังจากการได้รับการรายงานโดย อลิซาเบธ คอนเวย์ เกี่ยวกับข้อมูลที่รั่วออกมาจากสนามบิน รัชจึงเร่งมุ่งหน้าไปยังสนามบินเพื่อช่วยเหลือตัวแทนจาก V.S.S.E. ซึ่งได้แก่ จอร์จิโอ บรูโน และอีวาน เบอร์นาด ทั้งสามได้เดินทางต่อไปเพื่อกำจัดผู้ก่อการร้าย ภายหลังจากที่เอาชนะเหล่าศัตรูทั้งหมดแล้ว พวกเข้าก็ได้พบกับสร้อยติดป้ายชื่อเหล็กคล้องคอของทหารบนร่างของศัตรู และเพิ่งรู้ว่าศัตรูรายนี้ก็เป็นทหารเช่นเดียวกับรัช

 ตัวละครหลัก 
 จอร์จิโอ บรูโน (Giorgio Bruno) – ตัวเอกคนที่ 1
 อีวาน เบอร์นาด (Evan Bernard) – ตัวเอกคนที่ 2
 วิลเลียม รัช (William Rush) - เป็นผู้ช่วยสมทบซึ่งเข้ามามีบทบาทในภายหลัง
 อลิซาเบธ คอนเวย์ (Elizabeth Conway) – เจ้าหน้าที่หญิงผู้รายงานความเคลื่อนไหวของข้าศึก
 ไวลด์ ด็อก (Wild Dog) – ดาวร้ายตลอดกาลของซีรีส์ไทม์ไครซิส

 การตอบรับ 

เกมดังกล่าวได้รับการวิจารณ์ที่หลากหลาย ด้วยคะแนนเกมแรงกิงส์เฉลี่ย 60.70 เปอร์เซ็นต์ และเว็บไซต์เมทาคริติกให้คะแนน 60 เต็ม 100 ส่วนเว็บไซต์เกมสปอตให้เกม 5.5 เต็ม 10 ขณะที่เจฟ เฮย์เนส แห่งไอจีเอ็นได้ให้ 8 เต็ม 10 โดยสรุปว่า "เกมที่สนุกสำหรับแฟนเกมยิงที่ต้องการระเบิดด้วยเพลย์สเตชัน 3 ของพวกเขา" แม้กระนั้น แมตต์ มิลเลอร์ จากนิตยสารเกมอินฟอร์เมอร์ มีการวิจารณ์เกี่ยวกับเกมมากกว่า โดยให้คะแนน 4.25 เต็ม 10 โดยวิพากษ์วิจารณ์โหมดเกมยิงมุมมองบุคคลที่หนึ่งนี้ว่า "เค้าโครงเรื่องน่าหัวเราะ" รวมทั้งการยิง นิตยสารเกมโปร จัดให้ไทม์ไครซิส 4 ได้คะแนนเชิงบวกที่ 4 เต็ม 5 โดยบอกว่าเกมเล่นเหมือนอาร์เคด แต่การเล่นซ้ำเป็นปัญหา รวมถึงรายการเอกซ์-เพลย์ ให้คะแนนเกม 4 เต็ม 5 เช่นเดียวกัน
# เอมมา ล็อกฮาร์ต
Emma Lockhart (เอ็มม่า ล็อคฮาร์ท) (เกิด 15 ธันวาคม 1994)เป็นนักแสดงชาวอเมริกัน เธอมีผลงาน ทางโทรทัศน์ ละคร หลักๆ เช่นเรื่อง Batman Begins, Ace Ventura Junior Pet Detective

 ผลงานทางภาพยนตร์ 
 ปี 2003 เรื่อง Eve's Dropping In
 ปี 2004 
 เรื่อง Malcolm In The Middle
 เรื่อง Special Ed
 ปี 2005 
 เรื่อง Batman Begins
 เรื่อง Looking for Comedy in the Muslim World
 ปี 2006 เรื่อง Canvas 
 ปี 2007 เรื่อง The Seeker: The Dark Is Rising
 ปี 2009 เรื่อง Ace Ventura Junior Pet Detective
# สถานีรถไฟลอนดอนคิงส์ครอส
thumb|รถไฟจอดในชานชาลา

สถานีรถไฟลอนดอนคิงส์ครอส  เป็นสถานีรถไฟที่สำคัญและคับคั่งที่สุดแห่งหนึ่งในกรุงลอนดอน สหราชอาณาจักร ตั้งอยู่ทางส่วนขอบด้านทิศเหนือของใจกลางกรุงลอนดอน (Central London) ทำหน้าที่เป็นสถานีปลายทางด้านทิศใต้ของทางรถไฟหลักสายอีสคอสต์ ไปสู่ภาคตะวันออกเฉียงเหนือของอังกฤษ และสก็อตแลนด์ โดยตั้งอยู่ติด ๆ กับสถานีรถไฟเซนต์แพนครัส (St Pancras railway station) ซึ่งเป็นสถานีปลายทางของรถด่วนยูโรสตาร์ในนครลอนดอน และยังมีสถานีคิงส์ครอส-เซนต์แพนครัส ของรถไฟใต้ติดลอนดอนตั้งอยู่ข้างล่างอีกด้วย สถานีเหล่านี้รวมกันแล้วถือเป็นฮับการขนส่งที่ใหญ่และสำคัญที่สุดแห่งหนึ่งของประเทศ

 ประวัติศาสตร์ 
สถานีรถไฟลอนดอนคิงส์ครอสเปิดใช้งานครั้งแรกในปี ค.ศ. 1852King's Cross Station , จาก London Stations, สืบค้นวันที่ 16 ส.ค. 2552 สำหรับการก่อสร้างสถานีได้ออกแบบเมื่อต้นปี ค.ศ. 1848 โดยจอร์จ เทิร์นบูล และรายละเอียดภายในออกแบบโดยเลวิส คิวบิตต์

 ที่ตั้ง 
สถานีรถไฟตั้งอยู่ใกล้กับเซ็นทรัลลอนดอน บริเวณจุดตัดระหว่างถนน A501 อุสตัน และยอร์กเวย์ เขตคิงส์ครอส กัมเดนโบโรฮ์ ติดกับเขตติดต่อของอิสลิงตันโบโรฮ์Boudica and King's Cross Station, (Museum of London), accessed December 6, 2007

สถานีรถไฟคิงส์ครอสเป็นสถานีปลายทางทางตอนใต้ของรถไฟเส้นทางชายฝั่งตะวันออก (East Coast Main Line) เป็นหนึ่งในสถานีรถไฟหลักของสหราชอาณาจักร และทางตะวันตกของสถานียังติดกับสถานีรถไฟเซนต์แพนครัส ซึ่งเป็นสถานีปลายทางของรถไฟยูโรสตาร์ และตัวสถานียังเชื่อมต่อกับสถานีรถไฟใต้ดินคิงส์ครอสเซนต์แพนครัส ของเครือข่ายรถไฟใต้ดินลอนดอน
# วงปี่พาทย์เสภา
วงปี่พาทย์เสภา เป็นวงดนตรีไทยชนิดหนึ่ง เกิดขึ้นในสมัยรัชกาลที่ 2

ในยุคแรกจะมีผู้ขับเสภาเป็นเรื่องราวต่าง ๆ พร้อมกับขยับกรับให้สอดประสานกับบทจนจบเรื่อง ต่อมาได้มีดนตรีเข้ามาบรรเลงประกอบ แต่จะบรรเลงเฉพาะช่วงที่แสดงอารมณ์ต่าง ๆ ของตัวละคร ภายหลังได้นำบทเสภาบางตอนมาร้องส่งและให้วงปี่พาทย์รับ ในยุคต่อ ๆ มา การขยับกรับเสภาที่เป็นเรื่องเป็นราวจึงค่อย ๆ หายไป คงเหลือแต่การนำบทเสภามาร้องส่งและให้วงปี่พาทย์รับ

วงปี่พาทย์เสภาคล้ายกับวงปี่พาทย์ไม้แข็ง เพียงแต่เอาตะโพนกับกลองทัดออกและใช้กลองสองหน้าเป็นตัวกำกับหน้าทับแทน

 รูปแบบในการเล่น 
รูปแบบของการบรรเลงมีดังนี้
 รัวประลองเสภา
 โหมโรงเสภา เช่น โหมโรงอัฐมบาท โหมโรงพม่าวัด ฯลฯ
 เพลงพม่า 5 ท่อน
 เพลงจระเข้หางยาว
 เพลงสี่บท
 เพลงบุหลัน
 เพลงประเภทเพลงทยอย เช่น เพลงทยอยนอก แขกลพบุรี หรือไม่ก็ต่อด้วยเพลงตับเรื่องต่าง ๆ
 เพลงลา เช่น ปลาทอง พระอาทิตย์ชิงดวง
# ซาวาดะ สึนะโยชิ
ซาวาดะ สึนะโยชิ  เป็นบอส วองโกเล่รุ่นที่10  , เป็นตัวละครเอกจากหนังสือการ์ตูนและภาพยนตร์การ์ตูนโทรทัศน์เรื่อง ครูพิเศษจอมป่วน รีบอร์น! ผลงานของ อากิระ อามาโนะ พากย์เสียงภาษาญี่ปุ่นโดย ยูคาริ โคคุบุน

สึนะ เป็นทายาทของวองโกเล่ แฟมิลี แก๊งค์มาเฟียอิตาลี และจะได้รับตำแหน่งบอสรุ่นที่ 10 ของวองโกเล่ และเพื่อการเตรียมตัวสู่ตำแหน่งผู้นำ นักฆ่าของวองโกเล่ที่ชื่อรีบอร์น จึงได้มาทำหน้าที่เป็นครูพิเศษให้กับสึนะ ด้วยความช่วยเหลือของรีบอร์น ทำให้สึนะที่แต่เดิมเป็นคนไม่เอาไหน ได้มีความกล้าเพิ่มขึ้น และได้เพื่อนสนิทอีกมากมาย และเพื่อนสนิทส่วนหนึ่งก็ได้มาเป็นผู้พิทักษ์ของวองโกเล่แฟมิลี่ในเวลาต่อมา

 ประวัติ 
ซาวาดะ สึนะโยชิ นักเรียนชั้นมัธยมศึกษาตอนต้นโรงเรียนนามิโมริ เรียนห่วยมาก ๆ กีฬาก็ไม่ได้เรื่อง เพื่อน ๆ เรียกว่า สึนะจอมห่วย แต่แท้จริงแล้ว เขาเป็นเหลนของเหลนของหัวหน้าวองโกเล่แฟมิลีรุ่นที่ 1 จิอ๊อตโต ผู้ก่อตั้งวองโกเล่แฟมิลี่ที่ล้างมือมาอยู่ที่ประเทศญี่ปุ่น หรือก็คือเป็นผู้สืบทอดสายเลือดตรงที่ถูกต้องของวองโกเล่ และมีสิทธิ์ทุกประการที่จะเข้าชิงตำแหน่งบอส จึงได้เป็นว่าที่หัวหน้าวองโกเล่แฟมิลี่คนที่10ต่อไป ในขณะที่ผู้ที่มีสิทธิ์ที่จะเป็นหัวหน้าคนต่อไปคนอื่น ๆ ถูกฆ่าตายจนหมด โดยสึนะถูกรีบอร์น นักฆ่าฝีมือดีที่หัวหน้าวองโกเล่แฟมิลีรุ่นที่ 9 ส่งมา ฝึกฝนเพื่อเป็นหัวหน้าวองโกเล่แฟมิลีรุ่นที่ 10 อย่างไม่เต็มใจ.

หลังจากถูกรีบอร์นฝึกอย่างหนัก ในที่สุดก็สามารถควบคุมการต่อสู้โดยใช้ไฟได้ นั้นก็คือ เดือดทะลุจุดศูนย์ (Zero point Breakthrough) แต่ในระหว่างสู้กับ Xanxus ในศึกชิงแหวน สึนะได้คิดค้นเปลี่ยนแปลงเป็น เดือดทะลุจุดศูนย์ฉบับดัดแปลง มีอาวุธคือถุงมือไหมพรม หรือ X glove เมื่อจุดไฟขึ้นจะกลายเป็นถุงมือเหล็กและสามารถรวมถุงมือเข้ากับแหวนกลายเป็น X-Glove Ver.Vongola Ring

สไตล์การต่อสู้ของสึนะเป็นได้ทั้งรูปแบบประชิดตัวและยิงไกล แต่ปกติเจ้าตัวจะเลือกที่จะเอาร่างกายเข้าสู้ในระยะใกล้มากกว่า จัดเป็นนักสู้ที่มีทั้งความรวดเร็วว่องไวและเซ้นส์การต่อสู้อันโดดเด่น เน้นการจู่โจมตรงจุดสำคัญของเป้าหมายและการช่วงชิงจังหวะเพื่อหาโอกาสเผด็จศึก ทว่าจุดที่ร้ายกาจที่สุดของสึนะกลับไม่ใช่เรื่องความเร็ว แต่เป็นไหวพริบและการพัฒนาฝีมืออย่างก้าวกระโดดภายในการต่อสู้ทุก ๆ ครั้ง สามารถคิดค้นกระบวนท่าและประยุกต์ใช้เป็นของตัวเองได้โดยง่าย สึนะจึงเรียกได้ว่าแข็งแกร่งขึ้นทุก ๆ ฝีก้าวที่ได้ต่อสู้
# การทัพ
ในวิชาการทหาร การทัพ  หมายถึงแผนยุทธศาสตร์การทหารขนาดใหญ่ระยะยาวในยุทธบริเวณหนึ่ง เพื่อบรรลุเป้าประสงค์หนึ่ง การทัพประกอบด้วยหลายยุทธการที่มีความต่อเนื่องและเกี่ยวโยงกัน ซึ่งโดยมากมักใช้เวลาเกินครึ่งปี ไปจนถึงหลายปี

คำว่า “Campaign” มาจากที่ราบ “Campania” ซึ่งเป็นสถานที่ที่กองทัพของสาธารณรัฐโรมันมาประกอบกิจการต่างๆ ทางทหารเป็นประจำทุกปี
# การจลาจลข้าว ค.ศ. 1918
การจลาจลข้าว ค.ศ. 1918  เป็นการจลาจลซึ่งพลเมืองชาวญี่ปุ่นก่อขึ้นเพื่อต่อต้านรัฐบาลของนายกรัฐมนตรีมาซาตาเกะ เทราอูจิ ในช่วงเดือนกรกฎาคม ถึงเดือนกันยายน ค.ศ. 1918 และเป็นผลให้รัฐบาลสิ้นสุดลง

 สาเหตุ 
ราคาข้าวเพิ่มสูงขึ้นอย่างมาก ซึ่งเกิดจากภาวะเงินเฟ้อ ที่ทำให้เศรษฐกิจมีปัญหา โดยเฉพาะอย่างยิ่งในเขตชนบท ประชาชนมีข้าวเป็นอาหารหลักเป็นประจำวัน ทำให้ชาวนาต่างโกรธแค้นและตำหนิที่รัฐบาล และพ่อค้าข้าวที่ปล่อยราคาข้าวให้สูงขึ้น การเพิ่มราคาของข้าวเป็นผลทำให้ราคาของสิ่งหลายสิ่งเพิ่มขึ้นตาม เช่น อาหาร และค่าเช่า ซึ่งเกิดขึ้นหลังจากสงครามโลกครั้งที่หนึ่ง สาเหตุนี้เป็นปัญหาสำหรับชาวญี่ปุ่น อีกทั้งมีการรุกรานของไซบีเรีย (Siberian Intervention) ทำให้เกิดสิ่งยุ่งยากเข้าไปอีก เพราะว่ารัฐบาลญี่ปุ่นต้องเอาข้าวปริมาณมหาศาลไปเลี้ยงกองทัพทหารที่ต้องออกไปอยู่นอกประเทศ สิ่งนี้ทำให้ราคาข้าวยิ่งเพิ่มสูงขึ้นไปอีก ทางรัฐบาลไม่สามารถหยุดการเพิ่มราคาได้ และได้แพร่ขยายเข้าไปในเมืองและหมู่บ้านต่างๆ

 การจลาจล 
การจลาจลข้าวเป็นเหตุการณ์ครั้งใหญ่ที่สุดและรุนแรงที่สุดในประวัติศาสตร์ญี่ปุ่นยุคใหม่ และได้มีการแพร่ขยายไปทั้งประเทศ การประท้วงครั้งแรกเกิดขึ้นในเมืองประมงเล็ก ๆ ชื่ออูโอซุ จังหวัดโทยามะ ในวันที่ 23 กรกฎาคม ค.ศ. 1918 เริ่มต้นจากการชุมนุมอย่างสันติ แต่การประท้วงก็กลายเป็นการก่อจลาจล การปะทะกับตำรวจ การปล้นสะดม การวางเพลิงและวางระเบิด สถานีตำรวจและสำนักงานรัฐบาลถูกโจมตีด้วยอาวุธต่าง ๆ นานา โดยในกลางเดือนกันยายน ค.ศ. 1918 เกิดการประท้วงมากกว่า 623 แห่งในนคร 38 แห่ง เมือง 153 แห่งและหมู่บ้าน 177 แห่ง ซึ่งมีผู้ประท้วงและก่อจลาจลมากกว่า 2 ล้านคน โดย 25,000 คนถูกจับกุม และ 8,200 คนถูกพิพากษาในคดีอาชญากรรม โดยการลงโทษมีตั้งแต่โทษเบาคือการปรับเงิน และโทษหนักสุดคือประหารชีวิต

นายกรัฐมนตรีเทราอูจิและคณะรัฐมนตรีถูกวิพากวิจารณ์และตำหนิจากการเกิดเหตุการณ์จลาจล และได้ประกาศลาออกจากตำแหน่งเมื่อวันที่ 29 กันยายน ค.ศ. 1918

จากการจลาจลครั้งนี้ทำให้เกิดการขยายตัวของการจ้างงานในประเทศอื่นที่อยู่ในการปกครองของญี่ปุ่นในสมัยนั้น มีหลักฐานของการเพิ่มขึ้นของผลผลิตข้าวในประเทศไต้หวันและเกาหลี (เมื่อสองประเทศนี้ยังอยู่ภายใต้การปกครองของญี่ปุ่น)  Smitka, Japanese Prewar Growth (Japanese Economic History 1600-1960) , page 192
# วิดีโอเกมหลายผู้เล่น
วิดีโอเกมหลายผู้เล่น  หรือ โหมดผู้เล่นหลายคน  เป็นการเล่นที่ผู้เล่นหลายคนสามารถเล่นได้ในสภาพแวดล้อมเดียวกันภายในเกมได้มากกว่าหนึ่งคน ไม่เหมือนกับเกมประเภทอื่น ๆ เกมคอมพิวเตอร์และวิดีโอเกมมักจะมีเนื้อหาในโหมดผู้เล่นคนเดียว ซึ่งเป็นการเล่นระหว่างผู้เล่นกับการท้าทายที่มีการเขียนโปรแกรมมากแล้วก่อนหน้านี้ หรือปัญญาประดิษฐ์ ซึ่งมักจะขาดซึ่งความยืดหยุ่นและมีความฉลาดไม่เท่ากับการคิดของมนุษย์

องค์ประกอบของการเล่นหลายคนทำให้ผู้เล่นมีปฏิสัมพันธ์ร่วมกับผู้เล่นคนอื่น อาจอยู่ในรูปแบบของการร่วมมือกัน การแข่งขันกันหรือคู่ปรับกัน และทำให้ผู้เล่นมีการติดต่อสื่อสารทางสังคม ซึ่งเป็นสิ่งที่หาไม่ได้ในโหมดผู้เล่นคนเดียว ในเกมหลายผู้เล่นจำนวนมาก ผู้เล่นอาจดำเนินการแข่งขันกับผู้เล่นตั้งแต่สองคนขึ้นไปอย่างเป็นคู่แข่งกัน ทำงานร่วมกันกับเพื่อนที่เป็นผู้เล่นคนอื่นเพื่อบรรลุเป้าหมายเดียวกัน การดูแลกิจกรรมของผู้เล่นคนอื่น หรืออาจมีลักษณะของเกมที่ผสมผสานการเล่นทั้งหมดดังที่กล่าวมา เกมหลายผู้เล่นจำเป็นจะต้องมีการแบ่งปันทรัพยากรของระบบผู้เล่นคนเดียว หรือใช้เทคโนโลยีเครือข่ายเพื่อให้ผู้เล่นสามารถเล่นด้วยกันได้ แม้จะอยู่ห่างไกลกันมากก็ตาม
# ยุทธการพรีเวซา
ยุทธการพรีเวซา  เป็นยุทธการทางนาวีที่เป็นส่วนหนึ่งของสงครามออตโตมัน-แฮ็บสบวร์กที่เกิดขึ้นเมื่อวันที่ 28 กันยายน ค.ศ. 1538 ที่พรีเวซาบนฝั่งทะเลทะเลไอโอเนียนปัจจุบันคือเมืองในประเทศกรีซตรงปากอ่าวอัมบราเชียน 

ยุทธการพรีเวซาเป็นการต่อสู้ระหว่างกองทัพของฝ่ายจักรวรรดิออตโตมันที่นำโดยเฮย์เรดดิน บาร์บารอสซา และฝ่ายสันนิบาตศักดิ์สิทธิ์ที่ประกอบด้วยสาธารณรัฐเวนิส สาธารณรัฐเจนัวสเปน อาณาจักรพระสันตะปาปา และ อัศวินแห่งมอลตา ที่นำโดยอันเดรีย ดอเรียผู้บังคับการกองเรือสูงสุดชาวเจนัว ผลของยุทธการครั้งนี้ฝ่ายออตโตมันเป็นฝ่ายที่ได้รับชัยชนะอย่างเด็ดขาด
# เกมคอมพิวเตอร์ส่วนบุคคล
เกมคอมพิวเตอร์ส่วนบุคคล  หรือ เกมคอมพิวเตอร์  หรือ เกมพีซี  หมายถึงเกมที่เล่นบนเครื่องคอมพิวเตอร์ส่วนบุคคล มากกว่าเครื่องเกมคอนโซลหรือเครื่องเกมอาร์เขต เกมคอมพิวเตอร์ส่วนบุคคลมีการพัฒนาจากรูปแบบการเล่นและกราฟิกที่เรียบง่าย ก่อนที่จะมีรูปแบบสลับซับซ้อนดังเช่นในปัจจุบัน

เกมคอมพิวเตอร์ส่วนบุคคลถูกผลิตขึ้นมาโดยผู้พัฒนาเกมหนึ่งคนหรือมากกว่า ซึ่งส่วนใหญ่มักจะเป็นการร่วมตัวกันของผู้เชี่ยวชาญหลายด้าน (อย่างเช่น ผู้ออกแบบเกม) และออกจำหน่ายด้วยตนเอง หรือผ่านบุคคลที่สาม จากนั้น ผู้ผลิตเกมก็อาจจะมีการเผยแพร่เกมผ่านทางสื่อ อย่างเช่น ดีวีดี ซีดี เปิดโอกาสให้ดาวน์โหลดทางอินเทอร์เน็ต เกมคอมพิวเตอร์ส่วนบุคคลมักจะต้องการฮาร์ดแวร์ที่มีลักษณะเฉพาะในการเล่น อย่างเช่น ระบบประมวลผลทางกราฟิก หรือการต่ออินเทอร์เน็ต เป็นต้น ถึงแม้ว่าระบบดังกล่าวอาจไม่จำเป็นสำหรับการเล่นในบางเกมก็เป็นได้

เมื่อ พ.ศ. 2561 ตลาดเกมพีซีทั่วโลกมีมูลค่าประมาณ 2.77 หมื่นล้านเหรียญสหรัฐhttps://www.businesswire.com/news/home/20191107005499/en/Global-PC-Games-Market-Analysis-2015-2019-Forecasting

 ประวัติศาสตร์ 

  ดูเพิ่ม 

 เกมตู้
 เกมคอนโซล
 เกมศึกษา
 เครื่องเล่นเกมพกพา
 รายชื่อเกมคอมพิวเตอร์ส่วนบุคคล
 เกมมือถือ
 แบ่งหน้าจอ (วิดีโอเกม)
# ซันส์แอนด์ดอเทอส์ออฟเซนต์ลูเชีย
เพลงชาติของประเทศเซนต์ลูเชียมีชื่อว่า ซันส์แอนด์ดอเทอส์ออฟเซนต์ลูเชีย  อันมีความหมายว่า "เหล่าบุตรธิดาแห่งเซนต์ลูเชีย" เพลงนี้ประพันธ์ทำนองโดยเลตัน เฟลิกซ์ ทอมัส (Leton Felix Thomas) คำร้องโดยชาลส์ เจสซี (Charles Jesse) เริ่มใช้เป็นครั้งแรกเมื่อปี ค.ศ. 1967 (พ.ศ. 2510) ขณะที่รัฐบาลของเซนต์ลูเชียได้รับสิทธิในการปกครองตนเองจากสหราชอาณาจักร ต่อมาจึงได้รับการรับรอง และได้รับการรับรองให้เป็นเพลงชาติอย่างเป็นทางการเมื่อประเทศนี้ได้รับเอกราชในปี ค.ศ. 1979 (พ.ศ. 2522)

 เนื้อร้อง 

+เนื้อร้องภาษาอังกฤษแปลภาษาไทยSons and daughters of Saint Lucia,
love the land that gave us birth,
land of beaches, hills and valleys,
fairest isle of all the earth.
Wheresoever you may roam,
love, oh, love our island home.

Gone the times when nations battled
for this 'Helen of the West',
gone the days when strife and discord
Dimmed her children's toil and rest.
Dawns at last a brighter day,
stretches out a glad new way.

May the good Lord bless our island,
guard her sons from woe and harm!
May our people live united,
strong in soul and strong in arm!
Justice, Truth and Charity,
our ideal for ever be!เหล่าบุตรธิดาแห่งเซนต์ลูเซีย
ผู้รักแผ่ดินที่ให้กำเนิดของเรา

ดินแดนแห่งหาดทราย เนินเขา และ หุบขา

เกาที่สวยงามที่สุดของโลด

ไม่ว่าท่านจะท่องไปที่ไหน

รัก โอ้ รัก เกาะปิตุภูมิของเรา

ผ่านพ้นเวลาที่ประชาชนต่อสู้กัน

เพื่อ 'เฮเลนแห่งตะวันตก' นี้

ผ่านพ้นในวันที่ขัดแย้งและบาดหมาง

ให้งานและบุตรธิดาของเธอได้พักผ่อนมืดลง

อรุณรุ่งวันที่สดใสมนที่สุด

แผ่ออกไปในเส้นทางใหม่ที่น่ายินดี

ขอให้พระเจ้าอวยพรเกาะของเรา

ปกป้องบุตรธิดาของเธอจากความฉิบหายและอันตราย

ขอให้ประชาชนอยู่ร่วมกัน

ความเข้มแข็งในจิตวิญญาณ และความเข้มแข็งในอ้อมแขน

ความยุติธรรม ความจริง และความกรุณา

คืออุดมคติของเราตลอดไป
# จาเมกา แลนด์วีเลิฟ
จาเมกา แลนด์วีเลิฟ) จาเมกา แผ่นดินที่เรารัก เป็นเพลงชาติของจาเมกา คำร้องประพันธ์โดย ฮักช เฌอร์ล็อก (Hugh Sherlock) และ ทำนองประพันธ์โดย Robert Lightbourne และผู้เรียบเรียงโดย Mapletoft Poulle

 ประวัติ 
ก่อนการประกาศเอกราชของจาเมกา จาเมกาได้รับการแต่งตั้งให้เป็นจังหวัดแห่งหนึ่งของสหพันธ์หมู่เกาะอินเดียตะวันตกแห่งหมู่เกาะอินเดียตะวันตกของอังกฤษ ซึ่งอยู่ในภายใต้การปกครองของสหราชอาณาจักร ประเทศเข้าสู่สหพันธรัฐภายใต้การปกครองของนายกรัฐมนตรีนอร์มัน แมนลีย์ ผู้ซึ่งได้ทำการแก้ไขรัฐธรรมนูญมาหลายครั้งเพื่อให้กระบวนการปลดปล่อยอาณานิคมได้เกิดขึ้นอย่างรวดเร็ว การแก้ไขเพิ่มเติมเหล่านี้ยังช่วยให้ประเทศมีอำนาจปกครองตนเองมากขึ้นและอนุญาตให้มีการจัดตั้งคณะรัฐมนตรีนำโดยนายกรัฐมนตรี การมีส่วนร่วมของนายกรัฐมนตรี นอร์มัน แมนลีย์ ในสหพันธ์อินเดียตะวันตกไม่เป็นที่นิยมและนำไปสู่การประกาศอิสรภาพของประเทศเมื่อวันที่ 6 สิงหาคม พ.ศ. 2505 และเพลงชาติที่ได้รับเลือกในเดือนกรกฎาคม พ.ศ. 2505 ก็ถูกนำมาใช้อย่างเป็นทางการตั้งแต่วันนั้น

ในเดือนกันยายน พ.ศ. 2504 พรรคประชาชนแห่งชาติชั้นนำได้ประกาศการประกวดแต่งเนื้อร้องของเพลงชาติของจาไมกาในอนาคต ซึ่งจะตัดสินโดยสมาชิกสภาผู้แทนราษฎรแห่งจาเมกาที่ได้รับคัดเลือก การแข่งขันได้รับบทเพลงที่ส่งเข้าประกวดเกือบ 100 รายการและปิดรับการประกวดในวันที่ 31 มีนาคม 2505 หลังจากกำหนดวันสิ้นสุดในวันที่ 17 มีนาคม รัฐสภาได้รับเลือก ให้คัดเลือกเพลงชาติสองเพลงในวันที่ 19 กรกฎาคม พ.ศ. 2505 และเลือกบทประพันธ์ด้วยคะแนนเสียงข้างมากในสภาอย่างท่วมท้น บทเพลงที่ชนะนั้นประพันธ์โดย Hugh Sherlock ทำนองที่แต่งโดย Hon Robert Lightbourne และผู้เรียบเรียงเพลงชาติโดย Mapletoft Poulle และ Christine Alison Poulle

 เนื้อร้อง 
จาเมกา แลนด์วีเลิฟภาษาอังกฤษ แปลภาษาไทยบทที่1Eternal Father, bless our land
Guide us with Thy mighty hand.
Keep us free from evil powers
Be our light through countless hours.
To our leaders, Great Defender,
Grant true wisdom from above.
Justice, truth be ours forever
Jamaica, land we love
Jamaica, Jamaica, Jamaica, land we loveบิดาอวยพรแผ่นดินของเรา อยู่ชั่วนิรันดร์
นำพาเราด้วยมืออันทรงพลังของท่าน
ทำให้เรามีอิสระภาพจากอำนาจชั่วร้าย
เป็นแสงสว่างของเราตลอดหลายชั่วโมงนับไม่ถ้วน
ถึงผู้นำของเรา ผู้พิทักษ์ยังยิ่งใหญ่
ให้ภูมิปัญญาที่แท้จริงจากเบื้องบน
ความยุติธรรม ความซื่อสัตย์ จงเป็นของเราตลอดไป
จาเมกา ดินแดนที่เรารัก
จาเมกา จาเมกา จาเมกา ดินแดนที่เรารักบทที่2Teach us true respect for all,
Stir response to duty's call.
Strengthen us the weak to cherish,
Give us vision lest we perish.
Knowledge send us, Heavenly Father,
Grant true wisdom from above,
Justice, truth be ours forever.
Jamaica, land we love
Jamaica, Jamaica, Jamaica, land we love.สอนให้เราเคารพทุกท่านอย่างแท้จริง
กวนตอบสนองต่อการเรียกร้องต่อหน้าที่
ส่งเสริมกำลังกายของเรา ที่อ่อนแอให้หวงแหน
เป็นนิมิตแก่เรา เกรงว่าจะล่มสลาย
ควารู้ที่ส่งเรามา จากบิดาบนสรวงสวรรค์
ให้ภูมิปัญญาที่แท้จริงจากเบื้องบน
ความยุติธรรม ความซื่อสัตย์ จงเป็นของเราตลอดไป
จาเมกา ดินแดนที่เรารัก
จาเมกา จาเมกา จาเมกา ดินแดนที่เรารัก
# ลาเดซาลีเนียน
ลาเดซาลีเนียน  เป็นเพลงชาติประเทศเฮติ เพื่อสดุดีต่อชอง-ชาก เดซาลีน (Jean-Jacques Dessalines) ผู้นำการปฏิวัติของประเทศเฮติ ประพันธ์คำร้องโดยชูสแตง เลรีซง (Justin Lhérisson) และ เรียบเรียงทำนองโดยนีกอลา เชฟราร์ (Nicolas Geffrard) เริ่มใช้ในปี ค.ศ. 1904

 ประวัติ 
ในวาระครบรอบ 1 ศตวรรษ ของการปฏิวัติเฮติ ทางรัฐบาลจึงได้มีการจัดประกวดบทร้องของเพลงชาติเฮติเมื่อ ค.ศ. 1903 โดยคณะกรรมการได้ทำการพิจารณาตัดสินให้ ชูสแตง เลรีซง ผู้ประพันธ์คำร้อง และนีกอลา เชฟราร์ ผู้เรียบเรียงทำนอง ชนะเลิศการประกวดบทร้อง และประกาศใช้อย่างเป็นทางการเมื่อ ค.ศ. 1904 
ผู้ที่ขับร้องเพลงชาติเป็นคนแรกคือ Auguste de Pradines, ที่รู้จักโดยทั่วไปว่า Kandjo เมื่อ ค.ศ. 1903

บทร้องฉบับภาษาคริโอเฮติ ประพันธ์คำร้องโดย เรย์มอนด์ เอ. มอยซี ขับร้องโดย นักร้องชาวเฮติ อันซี เดอโรส ซึ่งได้รับความนิยมและขับร้องกันเป็นส่วนใหญ่ ถึงแม้รัฐธรรมนูญเฮติ ค.ศ. 1987 จะมิได้มีรับรองเนื้อร้องภาษาคริโอเฮติก็ตาม

 เนื้อร้อง 
<span style="color:#FFCD00"> ภาษาฝรั่งเศส  (เป็นทางการ)<span style="color:#FFCD00"> ภาษาคริโอเฮติ  (ไม่เป็นทางการ)<span style="color:#FFCD00"> คำแปลบทที่ 1
เพื่อประเทศชาติ เพื่อบรรพบุรุษ
ขอให้เราเดินขบวน ขอให้เราเดินขบวนด้วยกัน
ขอให้ไม่มีคนทรยศในยศศักดิ์ของเรา
ขอให้เราเป็นเจ้าบ้านของเรา
ขอให้เราเดินขบวนด้วยกัน
เพื่อประเทศชาติ
เพื่อบรรพบุรุษ

บทที่ 2
เพื่อประเทศชาติ เพื่อบรรพบุรุษ
ขอให้เราทำงานหนักด้วยความภาคภูมิใจ
เมื่อท้องทุ่งมีความอุดมสมบูรณ์
จิตวิญญาณของเราแข็งแกร่งขึ้น
ขอให้เราทำงานหนักด้วยความภาคภูมิใจ
เพื่อประเทศชาติ
เพื่อบรรพบุรุษ

บทที่ 3
เพื่อประเทศชาติ และเพื่อบรรพบุรุษ
ให้เราได้ฝึกฝนด้วยบุตรของเรา
อิสระภาพ เข้มแข็ง และเจริญรุ่งเรือง
เราจะเป็นพี่น้องด้วยกันเสมอ
ให้เราได้ฝึกฝนด้วยบุตรของเรา
เพื่อประเทศชาติ
และเพื่อบรรพบุรุษ

บทที่ 4
เพื่อบรรพบุรุษ เพื่อประเทศชาติ
โอ้ พระเจ้าแห่งความกล้าแกร่ง
ใช้สิทธิของเรา และชีวิตของเรา
ภายใต้การคุ้มครองของท่านไม่มีสิ้นสุด
โอ้ พระเจ้าแห่งความกล้าแกร่ง
เพื่อบรรพบุรุษ
เพื่อประเทศชาติ

บทที่ 5
เพื่อธงชาติ เพื่อประเทศชาติ
ความตายเป็นการกระทำที่น่าสรรเสริญ
ที่ผ่านมาของเราร่ำร้องออกมาให้เรา
มิจิตวิญยาณด้วยความช่ำชอง
ความตายเป็นการกระทำที่น่าสรรเสริญ
เพื่อธงชาติ
เพื่อประเทศชาติ

 สื่อ
# รายาห์
ชนชั้นรายา  หรือ เระอาเย (ตุรกีออตโตมัน: رعايا) คือชนชั้นต่ำในสังคมออตโตมันที่ตรงกันข้ามกับ “ชนชั้นอัสเกรี” (askeri) ซึ่งเป็นชนชั้นขุนนางผู้บริหาร

คำว่า “รายา” แปลว่า “สมาชิกของฝูง” ที่รวมทั้งผู้นับถือศาสนาคริสต์ ศาสนาอิสลาม และ ศาสนายูดายผู้ที่ต้องเสียภาษีเพื่อบำรุงรัฐและชนชั้นอาชีพสูงชองจักรวรรดิSugar, p. 33

แต่ในความหมายร่วมสมัยและความหมายใหม่มักจะหมายถึงผู้ที่ไม่ใช่มุสลิมโดยเฉพาะ บางครั้งคำนี้ก็จะแปลว่า “วัว” (cattle) แทนที่จะแปลว่า “ฝูง” หรือ “ข้าแผ่นดิน” (subjects) เพื่อเป็นการเน้นว่ารายาห์เป็นชนชั้นที่ต่ำกว่าชนชั้นอื่น แต่คำเดียวกันนี้ใช้โดยคริสเตียนอาหรับที่หมายถึงผู้ที่เป็นสมาชิกของวัดMaan Z. Madina, Arabic-English Dictionary of the Modern Literary Language, 1973.

ในสมัยต้นจักรวรรดิออตโตมันรายาไม่มีสิทธิในการรับราชการเป็นทหารแต่เมื่อมาถึงคริสต์ศตวรรษที่ 16 รายาที่เป็นมุสลิมก็เริ่มมีสิทธิซึ่งทำให้เป็นที่ไม่พอใจของชนชั้นปกครองGreene, p. 41, quoting Halil Inalcık

ที่มาของคำ
คำว่า “رعايا” ในภาษาอาหรับ เป็นพหูพจน์ของคำว่า “رعيّه”  ที่แปลตรงตัวว่า “ฝูง” ที่หมายถึง “ข้าแผ่นดิน” ของพระมหากษัตริย์

คำว่า “รายา” หรือ “รายาห์” แปลว่า “เพื่อน” ในภาษาฮิบรู
# สันนิบาตศักดิ์สิทธิ์ (ค.ศ. 1571)
สันนิบาตศักดิ์สิทธิ์  ของปี ค.ศ. 1571 คือกลุ่มรัฐโรมันคาทอลิกที่มีทางออกสู่ทะเลเมดิเตอร์เรเนียน เพื่อต่อต้านอิทธิพลของจักรวรรดิออตโตมันในบริเวณทางตะวันออกของทะเลเมดิเตอร์เรเนียน สมเด็จพระสันตะปาปาปิอุสที่ 5 ทรงสถาปนาขึ้นเมื่อวันที่ 25 พฤษภาคม ค.ศ. 1571

สมาชิกของสันนิบาตประกอบด้วยรัฐสันตะปาปา ราชอาณาจักรสเปน เนเปิลส์ และซิซิลีของฮับส์บูร์ก สาธารณรัฐเวนิส สาธารณรัฐเจนัว แกรนด์ดัชชีตอสคานา ดัชชีซาวอย ดัชชีปาร์มา ดัชชีอูร์บีโน และอัศวินแห่งมอลตา รัฐต่าง ๆ เหล่านี้มีกองเรือประเภทต่างๆ ด้วยกันทั้งหมดด้วยกัน 300 ลำ ทหารราบ 50,000 คน และทหารม้า 4,500 คน และมีปืนที่พร้อมที่จะต่อสู้ในวันที่ 1 ของทุกปี โดยมีเจ้าชายจอห์นแห่งออสเตรีย พระอนุชาต่างพระมารดาในพระเจ้าเฟลีเปที่ 2 แห่งสเปน เป็นผู้บังคับบัญชาการสูงสุด ทุนทรัพย์ในการบำรุงกองเรือมาจากรัฐสันตะปาปา สเปน และสาธารณรัฐเวนิส

สันนิบาตศักดิ์สิทธิ์เปิดโอกาสการเป็นสมาชิกแก่จักรวรรดิโรมันอันศักดิ์สิทธิ์ ฝรั่งเศส และโปรตุเกส แต่ไม่มีผู้ใดเข้าร่วม จักรวรรดิโรมันอันศักดิ์สิทธิ์ประสงค์ที่จะรักษาสันติภาพกับอิสตันบุล ขณะที่ฝรั่งเศสเป็นพันธมิตรกับออตโตมันในการต่อต้านอิทธิพลของกลุ่มพันธมิตรสเปน และโปรตุเกสมัวแต่ยุ่งอยู่กับโมร็อกโกและการเผชิญความขัดแย้งโดยตรงกับออตโตมันในทะเลแดงและมหาสมุทรอินเดียซึ่งทำให้ไม่มีกำลังพอที่ส่งคนไปช่วยสันนิบาตได้

สันนิบาตเริ่มด้วยการรวมกองทัพเรือเข้าด้วยกันเพื่อช่วยเวนิสต่อต้านการรุกรานของออตโตมันที่นำโดยลาลา คารา มุสตาฟา ปาชาในไซปรัสในเดือนกรกฎาคมปี ค.ศ. 1570 แต่ไปถึงไม่ทันที่จะช่วยให้ไซปรัสรอดจากการยึดครองโดยออตโตมัน

แต่เมื่อวันที่ 7 ตุลาคม ค.ศ. 1571 สันนิบาตก็สามารถได้รับชัยชนะอย่างเด็ดขาดต่อกองทัพเรือของออตโตมันในยุทธการที่เลปันโตCapponi, Niccolò, Victory of the West: The Great Christian-Muslim Clash at the Battle of Lepanto (2006) Based on the latest research. ริมฝั่งทะเลทางด้านตะวันตกของกรีซ หลังจากการลงนามในสนธิสัญญาสงบศึกในปี ค.ศ. 1573 แล้วสันนิบาตก็สิ้นสุดลง
# แพ็ททริค บาลโฟร์ บารอนคินรอสส์ที่ 3
แพ็ททริค บาลโฟร์ บารอนคินรอสส์ที่ 3   (ค.ศ. 1904 - ค.ศ. 1976) แพ็ททริค บาลโฟร์เป็นนักเขียนประวัติศาสตร์ชาวสกอตผู้มีงานเขียนหลายชิ้นที่รวมทั้ง Atatürk: A Biography of Mustafa Kemal, Father of Modern Turkey (อาตาเติร์ค: ประวัติของมุสตาฟา เคมาล บิดาแห่งตุรกีสมัยใหม่) ที่เขียนในปี ค.ศ. 1965 และ Ottoman Centuries: The Rise and Fall of the Turkish Empire  (ศตวรรษของออตโตมัน: การเรืองอำนาจและการล่มสลายของจักรวรรดิตุรกี) ที่เขียนในปี ค.ศ. 1977
# ชนร่อนเร่
ชนร่อนเร่  คำว่า nomad มาจาก nomádes ที่แปลว่า "ผู้นำฝูงสัตว์เลี้ยงในทุ่ง" คือชุมชนที่ย้ายที่อยู่จากที่หนึ่งไปอีกที่หนึ่งแทนที่จะตั้งถิ่นฐานเป็นหลักแหล่งอย่างถาวรในที่ใดที่หนึ่ง ชนร่อนเร่มีด้วยกันราว 30–40 ล้านคนทั่วโลก อารธรรมหลายวัฒนธรรมเดิมมาจากการเป็นชนร่อนเร่ แต่การเป็นชนร่อนเร่เป็นวิถีชีวิตที่เป็นไปได้ยากขึ้นในประเทศอุตสาหกรรม ชนร่อนเร่แบ่งออกเป็นสามกลุ่ม: คนเก็บของป่าล่าสัตว์ (hunter-gatherer) ผู้ย้ายถิ่นฐานระหว่างบริเวณที่ล่าสัตว์ต่าง ๆ, ผู้หากินกับทุ่งเลี้ยงสัตว์ (pastoralism) ผู้ย้ายถิ่นฐานระหว่างบริเวณทุ่งเลี้ยงสัตว์ต่างๆ และ "ผู้ร่อนเร่ตามแหล่งหากิน" (peripatetic nomads) ผู้ย้ายถิ่นฐานระหว่างแหล่งงานหรือแหล่งการค้า

ชนร่อนเร่ที่หากินด้วยการล่าสัตว์เป็นกลุ่มชนที่เก่าแก่ที่สุดในประวัติศาสตร์ของมนุษย์ชาติที่ดำรงชีวิตโดยการหากินจากสิ่งที่หาได้จากป่าที่พำนักอาศัยตามฤดูกาล ชนร่อนเร่ที่หากินด้วยการเลี้ยงสัตว์ย้ายถิ่นฐานไปตามทุ่งที่มีอาหารดีสำหรับสัตว์เลี้ยงและทิ้งทุ่งเก่าไว้ให้ฟื้นตัวก่อนที่จะกลับมาใหม่ "ชนร่อนเร่หากิน" เป็นกลุ่มที่พบในประเทศอุตสาหกรรมที่ย้ายถิ่นฐานตามแต่ที่ใดจะมีทางทำมาหากิน
# เชห์ซาเด มุสตาฟา
เชห์ซาเด มุสตาฟา  (ค.ศ. 1515 - (6 ตุลาคม ค.ศ. 1553) เชห์ซาเด มุสตาฟาเป็นพระราชโอรสองค์โตในสุลต่านสุลัยมานแห่งจักรวรรดิออตโตมันและพระชายามาฮีเดวรัน ซุลตาน ทรงดำรงตำแหน่งเป็นเจ้าชายแห่งมานิซาระหว่าง ค.ศ. 1533 ถึง ค.ศ.  1541 เจ้าชายแห่งอามาสยาระหว่าง ค.ศ. 1541 ถึง ค.ศ. 1553 

มุสตาฟาทรงเป็นผู้มีพระปรีชาสามารถกว่าบรรดาพี่ๆ น้องๆ และได้รับการสนับสนุนโดยมหาเสนาบดีปาร์กาลิ อิบราฮิม ปาชาผู้ขณะนั้นยังเป็นคนสนิทของสุลต่าน ราชทูตออสเตรียกล่าวถึงมุสตาฟาว่าในบรรดาพระราชโอรสของสุลต่านสุลัยมานแล้วมุสตาฟาก็เป็นผู้ได้รับการศึกษาเป็นอย่างดีและมีพระชนมายุที่เหมาะสมที่จะขึ้นครองราชย์ซึ่งขณะนั้นก็ราว 24 หรือ 25 พรรษา

การแก่งแย่งอำนาจระหว่างฝักฝ่ายต่างที่มีฮิวร์เรม ซุลตานเป็นผู้นำ ผู้สร้างข่าวลือกล่าวหาว่ามุสตาฟาทรงมีความทะเยอทะยานที่จะขึ้นครองราชบัลลังก์ที่เป็นผลให้พระองค์ทรงถูกล่อลวงให้มาถูกสังหารในที่สุด